תושב יקר

עם בוא האביב כשהטמפרטורות עולות הנחשים יוצאים החוצה ומחפשים מזון.

**כיצד נתנהג כשנפגוש נחש?**

רובנו מנצלים את האביב כדי לנקות את החצרות, לטייל ולראות את הפריחה שמבצבצת מכל עבר. לצד הפריחה, הלבלוב ומזג האוויר הנעים, מבצבצת לה גם סכנה – הנחשים. הטמפרטורות החלו לעלות והחיה הארסית מתחילה להראות את נוכחותה בשטח.

**למה הנחש מכיש?**

ההכשה היא מערכת הגנתית, המשמשת כלי נשק יעיל כאשר הנחש מרגיש מאוים. מערכת זו משמשת אותו גם כאשר הוא רוצה לטרוף או לאכול. לחלק מהנחשים יש מנגנון ארס. הארס הוא למעשה חלבון מורכב הפועל על מערכת הדם או על מערכת העצבים או על שתיהן, תלוי במין הנחש.

הנחש אמנם רואה באדם סכנה, אך לא ימהר להכיש אותו. הארס הוא חלבון יקר מבחינה אנרגטית ולכן יבחר הנחש להכיש רק כאשר לא תהיה לו ברירה אחרת. זה עשוי לקרות כאשר אדם דורך בטעות על נחש. לרוב הנחש יזהיר טרם ההכשה - נחש צפע, לדוגמה, יעשה זאת בעזרת קול נשיפה חזקה.

**איך נזהה נחש ארסי?**

חשוב להתייחס לכל נחש כאילו הוא נחש ארסי. על מנת לזהות את סוג הנחש צריך להכיר את כל מיני הנחשים בישראל. יש נחשים שמחקים את הצפע למרות שהם לא ארסיים ודבר זה יכול לייצר הטעייה ובלבול.

**כיצד לנהוג כאשר רואים נחש?**

"להתרחק כמה צעדים אחורה וליצור קשר עם מוקד המועצה \*3254. למעשה רצוי לא לנסות כלל ללכוד את הנחש כי דבר זה עשוי להוות סיכון - הרבה אנשים מוכשים כאשר הם מנסים לעשות זאת. כמובן, לא להרוג את הנחש כי הוא חית בר מוגנת על פי חוק, והריגתו מהווה עבירה פלילית. אז מה כן מומלץ?

לשמור על קשר עין עם הנחש מרחוק בזמן ההמתנה ללוכד הנחשים, לשמור על קור רוח, ואם הנחש בורח לאפשר לו לעשות זאת.

**ממה רצוי להימנע לאחר ההכשה?**

כאמור, יש לקבל עזרה ראשונה, ובינתיים, להקטין מאמץ, לא לצעוד ברגל או לאמץ את הגפה הפגועה. הרעיון התיאורטי הוא שלא תהיה עלייה בזרימת הדם הגורמת להתפשטות הארס. כמובן שאין לקשור חוסמי עורקים, ובטח שלא למצוץ את הארס ולירוק, לא לחמם או לקרר את האזור. כאשר אדם הוכש ונמצא במקום מרוחק מחדר מיון, עליו לחבוש את אזור ההכשה עם תחבושת אלסטית, כפי שחובשים נקעים - מעשרה ס"מ מתחת למיקום ההכשה ועד עשרה ס"מ מעל האזור, על מנת לנסות להאט את ספיגת הארס, זוהי האפשרות היחידה שמומלצת. אך חשוב לזכור שגם כאשר אדם הוכש ונמצא רחוק, עליו לנסות שהעזרה תגיע אליו ולא שהוא יגיע אליה.

**מה רצוי?**

הדבר החשוב הוא, להימנע ממגע עם נחשים, להימנע מחיטוט בערימות של זבל או פסולת בניין, או בין שיחים, ניקיון חצרות מעשבייה, מצבורי אשפה וגרוטאות לסלק, הדברת מזיקים זוחלים למיניהם , סתימת סדקים בקירות וברצפה.

רצוי לנעול נעליים גבוהות וללבוש מכנסיים ארוכים, במידה ויוצאים לשטחים פתוחים.

ב ב ר כ ה

אסף מזור

. רכז פסולת הדברה ומיחזור

